Megfelelő krémezés száraz, illetve viszkető, irritatív bőr esetében
Korábban már megdőlt az a nézet, amely szerint a krémezés ellustítja és kevesebb zsír termelésére serkenti a bőrt.
Azonban gyakran túl kevés krémet használunk, aminek köszönhetően a bőr állapota jelentősen nem javul, illetve viszkető, irritatív panaszok esetében a betegség újabb heveny fellobbanásának kockázata nem csökken jelentősen.
A bőr számára az lenne ideális, ha a teljes test élvezhetné a krém pozitív hatásait, azonban már azzal is sokat segíthetünk, ha legalább a súlyosabban érintett bőrfelületeket kenjük be rendszeresen.
Ehhez az optimális, bőrgyógyászok és bőrklinikák által javasolt krémmennyiségek a táblázatból nagyon egyszerűen leolvashatók. A legegyszerűbb mértékegység az a krémmennyiség, ami egy felnőtt ember mutatóujjának a hegyén elfér. Ezzel a mennyiséggel egy akkora bőrfelület kenhető be, amely egy felnőtt tenyerének kétszerese.
Fontos továbbá hogy naponta ne csak 1, hanem legalább 2 alkalommal krémezzük be a bőrt, mivel a bőr egyszerre csak korlátozott mennyiségű zsiradékot képes felvenni.
Hogy megfelelő mennyiségű krémet alkalmaztunk-e, azt a bőrviszketés jelenléte tükrözi a legjobban. A bőrviszketés különösen akkor erősödik, ha a krém mennyisége vagy a krémezés gyakorisága túl alacsony volt.